
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ KRIŪKŲ SENIŪNIJOJE, GERDŽIŪNŲ KAIME,  PERDAVIMO LAIKINAI NEATLYGINTINAI VALDYTI IR NAUDOTIS

2008 m. kovo 27 d. Nr. T-75
Šakiai

   
Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 17 str. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 1 p., savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į viešosios įstaigos Kriūkų ambulatorijos 2008 m. kovo 4 d. prašymą, nusprendžia:


1. Perduoti viešajai įstaigai Kriūkų ambulatorijai dešimčiai metų laikinai neatlygintinai valdyti ir naudotis pagal panaudos sutartį savivaldybei nuosavybės teise priklausančias ir šiuo metu Gerdžiūnų pagrindinės mokyklos patikėjimo teise valdomas 43,60 kv. m ploto negyvenamąsias patalpas, esančias Kriūkų seniūnijoje, Gerdžiūnų kaime (Nekilnojamojo turto kadastro ir registro byloje Nr. 3000 pastatas pažymėtas šifru 1C1/p, unikalus pastato Nr.8498-4013-6011, patalpų indeksai – 1-1, 1-2, 1-3, 1-4, 1-5, 1-6, 1-24), Gerdžiūnų medicinos punkto veiklai vykdyti.

2. Įgalioti Gerdžiūnų pagrindinės mokyklos direktorę sudaryti ir pasirašyti perduodamų negyvenamųjų patalpų panaudos sutartį bei perdavimo-priėmimo aktą.

